ठियोग बस अड्डा के निर्माण का पहला चरण शुरू
ठियोगनगर के जनोगघाट में निर्माणाधीन बस अड्डे के निर्माण की गति मौसम खुलने के बाद तेज करने की कवायद में लोकनिर्माण विभाग जुटा है। ठियोग में बस अड्डे का निर्माण एक अहम मुद्दा रहा है और वर्तमान सरकार इस चुनावी साल में इसका पहले चरण का कार्य पूरा करना चाहती है
जनोगघाट में इसका शिलान्यास हुए साढ़े तीन साल का समय हो चुका है और अभी तक केवल डंगे लगाने का कार्य ही चल रहा है। बस अड्डे का शिलान्यास मुख्यमंत्री वीरभद्र सिंह आईपीएच मंत्री विद्या स्टोक्स ने 14 नवंबर 2013 को ठियोग में बाईपास, शापिंग कांपलैक्स और अस्पताल भवन के शिलान्यासों के साथ ही किया था। उस समय परिवहन मंत्री जीएस बाली भी साथ थे। यह वही जगह है जहां एक बार पहले 1997 में भी वर्तमान मुख्यमंत्री वीरभद्र सिंह ने बस अड्डे का शिलान्यास किया था, लेकिन उस समय ये केवल शिलान्यास की रह गया था क्योंकि स्थान को लेकर स्थानीय राजनितिज्ञों में मतभेद उभर आए थे।
तीनकरोड़ से पहला चरण शुरू :ठियोग बस अड्डे के पहले चरण में बसें खड़ी करने के लिए मैदान कार्यालय भवन के लिए तीन करोड़ की लागत से कार्य पिछले साल शुरू हो चुका है। अभी तक यहां पर डंगे लगाने का कार्य चल रहा है। एनएच से अड्डा स्थल तक सड़क निर्माण का कार्य भी चल रहा है। ठियोग का यह बस अड्डा 18 करोड़ की लागत से बनना है। अभी पहले चरण का कार्य चल रहा है, जिसमें तीन करोड़ की राशि मंजूर है। जनोगघाट में जिस स्थान पर अड्डे का निर्माण चल रहा है, वहां पर पशुपालन विभाग को अस्पताल सहित विभाग की 11 बीघा भूमि परिवहन विभाग को हस्तांत्रित हो चुकी है। पशु चिकित्सालय को यहां से हटाकर पौटेटो मैदान के समीप ले जाया है। यहां पर मौजूद भवनों को डिस्मेंटल किया है।
अगस्त तक प्रथम चरण का कार्य होगा पूरा
लोकनिर्माणविभाग के अधिशासी अभियंता अजय कपूर ने बताया कि बस अड्डे के प्रथम चरण का कार्य तेजी से किया जा रहा है और अगस्त तक इसे पूरा किया जाना है। तीन करोड़ रूपये की लागत से हो रहे इस चरण के कार्य में भवन बसों के खड़ा करने का मैदान बनाया जा रहा है। उन्होंने कहा कि इस अड्डे पर कुल लागत 18 करोड़ रूपये है। पहले चरण का कार्य पूरा होने के बाद आगे का कार्य शुरू होगा।
ठियोग के जनोगघाट में चल रहा बस अड्डे का निर्माण कार्य।
देर-सवेर
hin_Deva hin_Deva hin_Deva hin_Deva hin_Deva hin_Deva hin_Deva kas_Deva